b'\n_START_ARTICLE_\nLas\n_START_PARAGRAPH_\nL\xc3\xa1s je dlaka na lasi\xc5\xa1\xc4\x8du, zgrajena iz ro\xc5\xbeevine, ki jo tvori keratin. Sicer je skorajda celotna povr\xc5\xa1ina ko\xc5\xbee pora\xc5\xa1\xc4\x8dena z ro\xc5\xbeenimi izrastki (razen dlani, notranjih strani prstov, stopal, bradavic, ustnic), vendar te izrastke imenujemo s skupnim izrazom dlake. Las imenujemo le dlako na lasi\xc5\xa1\xc4\x8du._NEWLINE_\xc4\x8clove\xc5\xa1ki lasje zrastejo v dol\xc5\xbeino dlje kot ostale \xc4\x8dlove\xc5\xa1ke dlake in dlje kot dlake pri ve\xc4\x8dini \xc5\xbeivali. Lasje so tudi gostej\xc5\xa1i od dlak po ostalih predelih telesa. V povpre\xc4\x8dju se na \xc4\x8dlove\xc5\xa1kem lasi\xc5\xa1\xc4\x8du nahaja 100.000 lasnih me\xc5\xa1i\xc4\x8dkov  Popolna ali delna odsotost las se imenuje ple\xc5\xa1avost (alopecija). Antropologi menijo, da so dolgi lasje posledica sekundarne naravne selekcije in je njihova funkcija ve\xc4\x8dja privla\xc4\x8dnost posameznika. Dolgi, zdravi lasje naj bi tudi kazali na zdravje posameznika._NEWLINE_Iz vsakega lasnega me\xc5\xa1i\xc4\x8dka lahko v \xc4\x8dasu \xc5\xbeivljenja izraste do 20 las. Povpre\xc4\x8dno izgubi posameznik dnevno 20 las.'